Downloaded from YTS.MX
Official YIFY movies site: YTS.MX
PULAU JEJU KOREA SELATAN
Saya seorang haenyeo.
Haenyeo menyelam ke dalam laut untuk mengambil hasil laut
menggunakan nafas kami saja.
Sebagai haenyeo, laut memberi kami makanan
dan ia seperti tangan ibu kami.
Sebenarnya, ia lebih daripada itu.
Menjadi haenyeo ialah satu seruan.
Haenyeo ialah penjaga laut
dan kami perlu melindungi laut
selama beratus-ratus tahun.
Jeju ialah tanah air haenyeo.
Jeju terkenal dengan tiga perkara,
batu-batuan,
angin,
dan wanita.
Tukar arah.
Satu, dua, tiga, empat, lima, enam, tujuh, lapan.
Goyang pinggul.
Tujuh dan lapan!
Jangan perasan cantik. Ikut saya!
Ini siapa punya? Ambil.
Naik!
Banyaknya daun baru cina. Beri saya sikit.
Kami perlu curahkan jiwa raga untuk kerja ini.
Diperturunkan daripada ibu dan nenek kami.
Walaupun sejuk atau rasa tak mahu menyelam, kami tetap menyelam.
Itu naluri kami.
Lagipun, kami wanita.
Awak boleh angkut sampai ke sana?
Saya perlu angkut.
Kita angkut bersama-sama.
Letak di sini.
Laut sudah berubah dan haenyeo semakin berkurang.
Saya rasa, budaya haenyeo semakin berkurang.
Tolong jangan tanya…
Tolong jangan tanya umurku…
Aku tak buat apa-apa yang berharga di masa mudaku yang sementara
Dulu, kami guna sampan,
dan bukannya motobot untuk menyelam di sekitar pulau.
Kami menyanyi sambil mendayung.
Apa patut aku buat apabila waktu mudaku terbazir?
Begitulah hidup di dunia ini
Syabas!
Hei, ketua nelayan! Sekarang pukul berapa?
Pukul 7:30 pagi!
Saya akan menyelam selama empat jam dan naik.
Semoga awak dapat banyak tangkapan!
Okey, baiklah!
Pada awalnya, saya tak pandai berenang.
Saya tak pandai berenang, tapi saya suka laut.
Saya mengelak melakukan kerja rumah.
Ibu saya selalu suruh saya buat kerja rumah
tapi apabila di laut, saya boleh bebas dan bermain.
Saya belajar menjadi haenyeo pada usia 16 tahun.
JANG SOON DEOK, 72
Ibu saya paksa saya berkahwin pada usia muda.
Saya anak yang taat
dan saya ikut katanya.
Saya berkahwin dan berhenti menyelam.
Saya sangat naif.
Suami saya suka berparti.
Mungkin dia tak mahu bekerja keras sebab dia tahu dia akan mati muda.
Jadi, saya kembali menjadi haenyeo
untuk sara hidup.
Saya bekerja selama 52 tahun.
Saya akhirnya dapat hidup senang, tapi badan pula mula sakit.
Saya ada banyak duit, tapi kesihatan merosot.
Itulah ironi kehidupan.
Tengok!
Obunjagi, macam abalon!
Kapten, kami akan naik bot pukul lapan pagi esok.
KAMPUNG GOSAN
Mengangkut barang dari bot amat sukar pada usia begini,
dan saya paling tak suka tangkap landak laut.
- Berapa harga per 100 gram? - Tiga belas ribu won per 100 gram.
Itu harga borong.
Orang lain mungkin suka sebab bayarannya lumayan.
Selepas empat jam mengutip, saya perlu mengopek selama empat jam lagi.
Orang yang tangkas boleh siap dalam tiga jam,
jadi, saya selalu menyusahkan kawan-kawan saya.
Apabila hasil tangkapan banyak, saya tak rasa penat.
Saya tak rasa penat langsung.
Tapi jika tangkapan saya sikit,
saya rasa penat dan jengkel.
PARK IN SOOK, 70
- Bayaran pun kurang. - Saya tak dapat bayaran pun.
Tapi, saya tetap gembira apabila dalam laut tak kira berapa bayarannya.
Saya jadi teruja.
Dulu, ketika kami masih muda,
orang ramai pandang rendah terhadap haenyeo.
Contohnya, jika suami orang berpengaruh di kampung,
dia akan kata, "Perlukah awak jadi haenyeo dan memalukan saya?"
Saya tak berpelajaran,
jadi, saya tak mahu dedahkan yang saya seorang haenyeo.
KO IM SAENG, 70
Apabila kami hadiri majlis perjumpaan suami kami,
kami saja haenyeo di situ.
Isteri para suami lain yang bukan haenyeo berkulit cerah,
tapi muka kami gelap sebab berjemur bawah matahari.
Jadi, kami terlalu takut nak bersuara pada waktu itu.
Kulit muka kami gelap,
solekan pun tak dapat lindung,
jadi, semua orang akan perasan.
- Saya tak tipu. - Memang memalukan.
Itu kisah dulu.
Tapi sekarang…
UNESCO mengiktiraf kami,
jadi, kami haenyeo boleh berbangga.
Saya lebih berbangga menjadi haenyeo pada masa kini berbanding dulu.
Saya mahu terus menjadi haenyeo
sebab seronok.
Tapi saya cuba kurangkan waktu bekerja saya sekarang,
dan menghabiskan masa melakukan kerja sukarelawan.
Helo.
Saya Jang Soon Deok, pemandu pelancong anda.
Saya menyelam laut ini.
Jalan perlahan-lahan dan berhati-hati di sini.
Di sini ada ular.
Ikut saya dengan perlahan dan tenang.
Ini antara kawasan selaman kami.
Saya nampak banyak sampah daripada dijangka.
Banyak sampah terkumpul di sana semasa musim sejuk.
Kebanyakan pencemaran ini datang dari China dan Jepun.
Serta tanah besar Korea.
Semasa kecil, saya tak pernah nampak sampah seperti polistirena dalam laut.
Sekarang, banyak sampah terkumpul di situ.
Bertimbun-timbun sampah terbiar buat masa yang lama
sehingga cecair kotor keluar daripadanya.
Laut yang bersih kini tercemar disebabkan benda sebegitu.
Haenyeo telah hadapi banyak cabaran
untuk melindungi laut kami setakat ini.
Kenapa? Sebab kami rasa paling sihat semasa di laut.
KANG JOO HWA, 63
Saya bermula ketika berusia 20 tahun.
Saya perlu tangkap banyak konc untuk menyara keluarga saya.
Kehidupan ketika itu sangat sukar,
dan ramai orang miskin.
Dulu pun saya hebat!
Apabila bakul saya penuh dengan hasil tangkapan,
saya akan kosongkan di tepi pantai
dan menyelam semula.
Saya pandai menangkap landak laut.
Bayarannya lumayan,
dan saya boleh bebas gunakan duit
sebab saya sihat.
KAMPUNG GWIDEOK
Hei!
Mana yang lain? Dah pukul enam pagi!
Biar betul! Saya disuruh datang sekarang, tapi mereka belum sampai!
- Mereka suruh datang pukul 7:00. - Mereka kata 7:00 pagi?
Aduhai!
Kapten yang cakap.
Ada kemungkinan awak tak dapat bekerja hari ini?
Ya, nampaknya begitu.
Jika golongan lebih tua tak benarkan, kami tak boleh bekerja.
Kita boleh tangkap konc dalam keadaan begini,
tapi untuk landak laut,
durinya boleh menembusi kepala kita.
Mereka bergaduh.
Siapa kata kita mula pukul 7:30 pagi?
Joo Hwa! Kenapa pukul 6:30 pagi baru sampai?
Kapten kata kita perlu pergi pukul enam pagi!
Tak payahlah menjerit.
Jangan menjerit? Saya menjerit sebab marah!
Haeng Ja, sudahlah.
Saya buat silap.
Aduhai! Saya buat silap. Maafkan saya!
Okey, boleh kita pakai baju renang sekarang?
Boleh kami berjalan ke sana?
Tidak! Naik trak.
Naik, semua.
Okey, ayuh!
Kami baru lagi mula memakai pakaian renang,
mungkin kira-kira 40 tahun lalu?
Ketika itu, kami tak dibenarkan memakai sirip getah
kerana khuatir tangkapan terlalu banyak dan cepat.
Apabila kami tiada nanti, generasi muda mungkin akan guna tangki oksigen.
Tapi buat masa ini, kami lebih suka kekalkan cara lama.
Menyelam berjam-jam dengan oksigen akan buatkan tangkapan terlalu banyak.
Jika kita cuba kutip terlalu banyak dalam satu selaman,
kita akan sesak nafas.
Kita boleh mati.
Jika menyelam terlalu jauh,
ombak lebih kuat.
Apabila dalam air, kita boleh dihanyutkan arus.
Bila-bila saja kami boleh mati.
KIM SOON-E SEJARAWAN
JAWATANKUASA PEMELIHARAAN TRADISI HAENYEO
Haenyeo ialah pekerjaan yang amat mencabar
kerana ia amat berbahaya. Sebab itu sekarang, bilangan tak ramai.
Haenyeo muda pernah tanya, "Kenapa tak boleh guna topeng oksigen?"
Itu bukan cara haenyeo.
Untuk mengutip hasil laut,
mereka perlu tahan nafas di dalam air selama dua minit.
Tekanan air bermula dari kedalaman lima meter
dan ia seperti kaca biru gergasi yang menindih kita.
Semakin dalam selaman, kaca semakin tebal.
Apabila naik ke permukaan,
kita perlu pecahkan "kaca biru" itu sekuat hati.
Haenyeo ulang proses ini 100 hingga 300 kali semasa menyelam.
Anda cubalah hantuk kepala 300 kali sehari.
Kepala anda akan berdenyut dan sangat sakit.
Setiap kali mereka jumpa mayat haenyeo di laut,
peliknya, bakulnya sentiasa penuh dengan abalon dan makanan laut lain.
Seolah-olah kematian menggoda mereka dengan tuah.
Pada hari mereka mati, tentu mereka dapat banyak tangkapan!
Saya penat.
Saya boleh mati kepenatan.
JEONG YEONG AE, 67
Menangkap landak laut tidaklah susah. Yang susah ialah mengopeknya.
Ada orang tolong awak!
Tapi, siapa nak tolong saya? Saya perlu cari suami?
Kenapa orang telefon saya waktu begini?
Mungkin lelaki!
Mendiang suami saya telefon?
- Mungkin! - Jangan peduli.
- Mana? - Saya kata, jangan peduli.
Mungkin tak penting.
Bagaimana awak tahu?
Pergi carikan saya lelaki untuk tolong saya siang landak laut!
Pakailah papan tanda!
"Saya mencari suami untuk tolong saya siang landak laut!"
Esok bagaimana agaknya?
Rasanya, kita takkan dapat landak laut.
Apabila hujan, air sisa dari ladang
seperti baja dan racun serangga akan mengalir ke dalam laut.
Air jadi kotor, rumpai akan mati.
Ini masalah serius. Tiada apa boleh ditangkap.
Kita semakin tua dan semakin susah mencari duit.
Bagaimana nak sara hidup?
Sewaktu kami masih muda,
ada banyak hidupan marin dalam laut.
Orang ramai bekerjasama sebagai satu komuniti.
Untuk mengutip rumpai laut agar, rumpai laut stag dan hijiki,
haenyeo perlu bekerjasama dan saling berkongsi keuntungan.
Kami cuma berhenti bekerja
jika payudara kami bengkak dan perlu susukan anak.
Saya rasa, generasi muda tak cukup kuat untuk hidup macam kami.
Mereka takkan mahu.
Terdapat perbezaan generasi.
Ya, betul. Kehidupan haenyeo amat mencabar.
Gaya hidup ini saja pilihan yang kami ada.
Tapi sekarang, tiada siapa mahu jadi haenyeo.
Baju renang saya tersangkut pada paku dan koyak.
Itu petanda nasib malang.
Awak perlu jahit.
Tunjukkan bentuk badan awak!
Zaman sekarang, tidak ramai wanita
yang berani merisikokan diri menjadi haenyeo.
Gaya hidup haenyeo mungkin akan pupus.
Tahun 1960-an ialah zaman kegemilangan haenyeo Jeju.
Bilangan haenyeo mencecah 30,000 orang
dan populasi Jeju seramai 200,000.
Tapi, bilangan itu semakin menurun
dan sekarang, cuma ada kira-kira 4,000 haenyeo.
Kini, 4,000 haenyeo itu kebanyakannya berusia 60-an, 70-an dan 80-an.
Hanya golongan nenek yang bekerja di laut sekarang ini,
seolah-olah laut Jeju menua bersama mereka.
Semasa Dinasti Joseon, menjadi haenyeo amat mencabar,
jadi, lelaki banyak lakukannya.
Selepas mereka dapati kerja ini sukar, mereka tarik diri.
JANG SOON DEOK, 72
Wanita terpaksa lakukan kerja ini
kerana kami perlu cari pendapatan.
Lelaki tak sanggup kerja begini.
CHINA KOREA UTARA
KOREA SELATAN JEPUN
PULAU CHEJU
Jika seorang perempuan atau gadis mahu menjadi haenyeo,
mereka akan mula berlatih di laut pada usia tujuh tahun selama sepuluh tahun.
Mereka belajar berenang, menyelam,
bernafas, berenang ke permukaan dan buat begini.
Mereka belajar cara kutip hasil laut,
dan tempat untuk mencarinya.
Kemudian, setelah mencapai usia 15-17 tahun, mereka jadi haenyeo.
SEKOLAH HAENYEO JEJU HANSUPUL
Ahli yang kutip rumpai laut, cepat berbaris!
Kumpulan satu!
Kami risau tentang penurunan mendadak bilangan haenyeo,
jadi, kami bina sekolah ini di Kampung Gwideok 15 tahun lalu.
Memandangkan budaya haenyeo diiktiraf oleh UNESCO…
KIM JOO HYUN PEGAWAI SEKOLAH HAENYEO HANSUPUL
…terdapat banyak minat terhadapnya.
Mari kutip rumpai laut!
Bagi memelihara budaya ini,
kami cuba pupuk dan ajar generasi seterusnya.
Semua guru di Sekolah Haenyeo Hansupul adalah dari Kampung Gwideok.
Tapi, haenyeo Kang Joo Hwa,
ialah penyelam terbaik antara semua guru.
Dia seorang haenyeo "sang-goon."
Mereka mampu menyelam sedalam sepuluh meter.
Saya pun agak kuat,
tapi saya tak mampu kejar dia jika kami menyelam bersama-sama.
Sejuknya!
Satu, dua, tiga!
Saya tertelan air.
Awak perlu telan air.
Awak perlu minum air ini untuk jadi seorang haenyeo.
Para pelajar beritahu saya,
"Tentu awak dah tahu habitat konc dan landak laut!"
Memang betul pun.
Kita perlu ada keinginan.
Keinginan untuk tangkap lebih banyak daripada yang lain.
Kita perlu sentiasa ulang pemikiran itu sehingga dapat menangkapnya.
Saya tak boleh menyelam selagi cikgu tak tolak saya.
Cikgu, saya rasa tiada apa-apa di sini.
Hei!
Mari sini.
Saya macam nak mati.
Awak takkan mati.
Satu, dua, tiga!
Hari ini, mereka asingkan penyelam bagus daripada yang kurang bagus, macam saya.
Saya asyik tertelan air laut.
Awak nampak? Ia tertulis "bakal haenyeo."
Mungkin saya bakal haenyeo.
Guru kami sangat hebat.
Guru lain agak menakutkan.
Mereka kata, "Bagaimana awak mahu jadi haenyeo?"
Tapi, dia guru yang menyeronokkan dan efektif.
Para pelajar dapat merasai kesukaran hidup seorang haenyeo.
Setakat ini, kami telah mengajar kira-kira 840 orang.
Tapi, kira-kira lima peratus saja teruskan sehingga menjadi haenyeo.
Okey, mari balik!
Kami tak dapat hentikan penurunan bilangan haenyeo.
PULAU GEOJE 253 KILOMETER DARI JEJU
- Susah, bukan? - Ya.
Bagaimana mereka menari begitu?
- Bagaimana? Habislah kita. - Habislah.
Selepas ini, buat begini.
Saya tak pandai, tapi rasanya luruskan lengan.
Luruskan lengan?
Mari cuba sekali lagi.
Kalau kita buat sekali lagi, baru sempurna.
Bagus!
Penipu.
- Saya semakin bagus. - Saya pun.
Kapten kita sangat hebat!
Semasa kecil, saya sangka haenyeo cuma wujud di Pulau Jeju.
JIN SOHEE, 30
Tapi, selepas berpindah ke Pulau Geoje,
saya sedar, jika ada laut, tentu ada haenyeo.
Tapi, hanya saya dan Jeongmin haenyeo muda di sini.
Jadi, untuk mencari orang macam kami,
kami buka saluran YouTube kami sendiri.
#HAENYEO #PENYELAMWANITA #PENYELAMPEREMPUAN
KENALI HAENYEO MODEN
Helo.
- Jeongmin. - Sohee.
Sedia, mula.
Helo, semua!
- Kami Haenyeo Moden. Jeongmin. - Serta Sohee!
Gembira berjumpa anda.
Hari ini amat menarik buat kami,
sebab kami akan kutip nanas laut.
Masuk sekarang!
Seronoknya.
Tengok!
Awak dah dapat?
Sebaik saja saya terjun!
Dulu saya bekerja pejabat dari usia 20 sehingga 25 tahun.
Dalam bangunan yang sesak,
saya jadi penat dan keletihan.
Tapi, sejak menjadi haenyeo,
saya rasa selesa dan tenang bekerja dengan alam semula jadi.
Apabila menjadi haenyeo, saya cipta rekod sebagai yang termuda.
Sekarang, saya mahu cipta rekod sebagai haenyeo paling tua.
WOO JEONGMIN, 37
Sebenarnya, saya tak begitu tahu tentang haenyeo.
Tapi, tujuh tahun lalu,
syarikat suami saya bankrap.
Waktu itu, saya tak tahu berenang.
Tapi, saya tak takut.
Saya fikir,
jika boleh dapat duit dengan kerja ini, saya mahu cuba.
Awalnya, tentulah sukar.
Tapi,
bagi ibu yang bekerja, susah mahu cari kerja fleksibel seperti ini di Korea.
Sebab itu saya bertahan.
Penatnya.
Menjadi seorang haenyeo amat mencabar fizikal dan berbahaya,
tapi tugas membesarkan anak-anak…
tak pernah henti.
Setiap ibu di dunia faham maksud saya.
Saya lebih rela bekerja di laut selama tujuh jam.
RUMAH JEONGMIN
- Apabila dewasa. - Apabila dewasa?
"Dewasa."
Kamu boleh letak satu vokal.
- Apabila dewasa. - Apabila dewasa.
- Siapa pinjam buku ini? - Saya.
- Naru. - Lae Won.
Buku apa?
Lae Won.
Buku apa?
Pertumbuhan payudara dan bulu badan.
Buku tentang tanda akil baligh.
Ya, saya perasan anak-anak berminat dengan hal ini kebelakangan ini.
Do Hun, tahun depan kamu tumbuh bulu!
Jangan cakap tentang bulu lagi. Bersiap untuk makan!
Tolong kemas meja.
- Saya punya. - Banyak awak beri dia!
Tolong letak atas meja.
- Sedap, bukan? - Ya.
Saya bersyukur. Sedapnya.
Sejak muncul dalam YouTube dan TV,
anak-anak saya, Do Hun, Lae Won dan Naru,
suka saya menjadi haenyeo.
Mereka kata, "Mak sangat hebat."
IBU SAYA SEORANG HAENYEO
Malah, Naru asyik beritahu saya, dia mahu jadi seorang haenyeo.
Di satu sisi, saya gembira mendengarnya,
tapi di sisi lain, saya tak mahu dia bekerja begitu.
Menjadi haenyeo ialah tugas yang sukar.
Saya asyik berubah fikiran…
Jangan buat kerja ini, Naru.
Biar mak yang buat.
TANGKAPAN HAENYEO!
ABALON, TIMUN LAUT UNTUK DIJUAL SEPERTI DILIHAT DALAM TV
Setahu saya, mereka berdua…
LEE HAENG PYO KETUA NELAYAN GEOJE
…haenyeo paling terkenal di Geoje, Jeju dan di merata tempat.
Mereka juga dijemput berjumpa Presiden.
Mereka seperti pasukan promosi Pulau Geoje.
Tapi, perniagaan saya boleh terjejas jika mereka kerap hadiri jemputan.
Kadangkala, saya rasa mereka yang majikan, bukan saya.
- Kamu dah ambil gogal? - Ya!
Anda nampak mereka rakam video YouTube semasa kerja.
Saya benarkan mereka lakukannya.
Mereka buat sesuka hati mereka.
Pergi ke tepi! Arus di sini kuat.
Tidak. Kami akan menyelam di sini dulu, kemudian baru kami gerak!
Dibandingkan dengan sekumpulan lima haenyeo,
mereka berdua saja boleh dapat lebih banyak keuntungan.
Saya dapat satu lagi!
Mereka pengganti kami.
Sejujurnya, pendapatan saya kebelakangan ini
semakin berkurang tahun demi tahun.
Tiga tahun lalu,
saya dapat kutip 100 kg nanas laut dalam masa sejam,
Tapi, sekarang tidak lagi.
Disebabkan peningkatan suhu global, laut pun berubah.
Sebagai haenyeo, kami dapat lihat perubahan ini di depan mata kami.
Contohnya, satu spesies obor-obor kecil
pernah ditemui di sini, sedangkan ia hidup di laut yang lebih tropika.
Kami cuba rakam
untuk beri amaran kepada orang ramai tentang perubahan laut.
Kami mahu orang ramai ambil peduli.
Kini tiada lagi hidupan marin di kawasan cetek.
Jadi, saya dan Sohee terpaksa menyelam lebih dalam.
Jika keadaan ini berterusan, adakah kami, hanya dengan nafas kami,
kerana maksud haenyeo ialah mengutip hasil laut hanya dengan nafas kami,
adakah kami dapat teruskan begini di masa hadapan?
PULAU JEJU
KANG JOO HWA, 63
Saya tak dapat bekerja sebagai haenyeo selama setahun
sebab terlibat dalam kemalangan.
Saya anggap saya tak bernasib baik.
Ketika itu, saya tangkap landak laut.
Anda tahu bakul jaring besar itu? Saya penuhkan dua bakul itu.
Semasa saya nak ambil,
saya tergelincir di tebing.
Mereka masukkan lapan pin keluli,
dan saya terlantar di hospital selama 14 hari.
Doktor kata, kalau kaki saya jari, lapan daripada sepuluh tentu patah.
Saya tak pernah jalani pembedahan besar sebegitu dalam hidup saya.
Malang nasib saya.
Inilah kali pertama saya tak dapat menyelam.
Amat sukar mahu bertahan musim panas ini.
Apabila saya tak dapat bergerak,
kawan-kawan tolong tanamkan kucai dan brokoli.
Semua penduduk kampung risau tentang saya
kerana haenyeo tidak dilindungi insurans kesihatan.
Kata mereka, kerja ini terlalu berbahaya untuk dilindungi.
Koperasi nelayan pun cuma sediakan
pampasan apabila haenyeo mati
dan kami tak dapat sesen pun apabila kami cedera.
Apa gunanya berduit kalau saya mati?
Itu yang mengecewakan.
Betul tak?
Apa gunanya diiktiraf oleh UNESCO
kalau kami tak dapat apa-apa kelebihan apabila diperlukan?
Tapi, haenyeo lain cemburu dengan saya
sebab mendiang suami saya bekerja sebagai penjawat awam selama lebih 30 tahun.
Jadi, saya sara diri menggunakan pencennya
yang diperoleh setiap bulan.
Orang yang hidup perlu teruskan hidup.
JANG SOON DEOK, 72
Ini ET Point, sumber pantas berita ekonomi anda.
Kerajaan Jepun telah umumkan air yang dicemari bahan radioaktif
yang selama ini disimpan di loji kuasa Fukushima
akan dilepaskan ke laut.
Ia telah mencetuskan kerisauan penduduk Pulau Jeju, yang bersempadan dengan Jepun.
Agensi Tenaga Atom Antarabangsa,
yang telah memastikan keselamatan air tercemar
dari loji kuasa nuklear Fukushima, Jepun,
menjelaskan perancangan Jepun untuk melepaskan air tercemar itu
menepati standard keselamatan antarabangsa.
Kaedah yang dipilih oleh Jepun…
SUARA RAFAEL MARIANO GROSSI KETUA PENGARAH IAEA
…adalah sesuai dari segi teknikal dan menepati prosedur antarabangsa.
Namun, airnya yang banyak menjadikannya kes yang unik dan rumit.
Haenyeo menyelam di kawasan ini.
Tapi kami rasa, semua akan hilang 100 tahun lagi.
Sekarang, Jepun mahu lepaskan air sisa nuklear ke laut.
Kami sebagai haenyeo sangat risau.
Jika mereka lepaskan semua sisa radioaktif ke laut,
kesannya takkan muncul serta merta.
Mereka perlu fikirkan penyelesaian yang selamat untuk semua orang.
Tapi, Jepun tetap teruskan tanpa berbincang dengan negara lain.
Hidup kami bergantung kepada laut,
jadi, hal ini amat merisaukan kami.
DIALOG AWAM HAENYEO TENTANG AIR FUKUSHIMA
Tidak, hanya satu daripada… En. Ban.
CHANG MARI AKTIVIS GREENPEACE ENERGY
Serta awak. Ini orang Jepun.
Terdapat dua insiden nuklear besar dalam sejarah manusia.
Ada Chernobyl,
kemudian Fukushima.
Sejak peleburan nuklear tahun 2011 di Fukushima,
kami amat risau tentang
cara pembuangan air sisa tercemar itu akan diuruskan.
Kerajaan Jepun mendakwa
air tercemar itu boleh dirawat dan dilepaskan,
dan loji nuklear boleh dihentikan serta merta.
Syarikat yang uruskan loji itu
mahu mencairkan kepekatan bahan radioaktif
dengan mencampurkannya dengan air laut yang banyak.
Namun begitu, masalahnya ialah walaupun pekatan itu sudah cair,
itu tidak bermakna kesan radioaktifnya hilang.
Apa yang buatkan mereka yakin
pelepasan air tercemar Fukushima itu selamat?
Ia tak pernah dilakukan sebelum ini.
Kami mahu berjumpa dengan haenyeo
kerana mereka paling terkesan dengan hal air tercemar ini.
Mereka berhak tahu semua maklumat
yang ada di luar sana tentang situasi genting ini.
Helo, puan-puan. Semua sihat?
Ya!
Saya dari organisasi yang bekerja untuk alam sekitar di Seoul.
Kami telah menjemput dua pakar untuk bercakap dengan anda
tentang air tercemar dari Fukushima.
Kami juga ada beberapa orang dari Jeju yang turut terlibat dalam isu ini.
Jadi, silakan bertanya walau apa pun kegusaran anda.
Okey.
Helo, semua.
Saya daripada Pusat Maklumat Nuklear Penduduk di Jepun.
BAN HIDEYUKI AKTIVIS ANTINUKLEAR JEPUN
Air sedang dikumpul dan disimpan disebabkan tahap bahayanya.
Tapi, kerajaan Jepun mengatakan
mereka akan melepaskan air tercemar ini ke laut.
Tapi, menurut pelan kerajaan Jepun,
ia akan ambil masa lebih 30 tahun untuk selesai.
Selepas itu, sebaik saja air tercemar tiba di Korea,
ia takkan berhenti.
Ini bukan sesuatu yang apabila kita terdedah padanya…
SHAUN BURNIE PAKAR NUKLEAR GREENPEACE
…kesannya dapat dilihat serta-merta.
Kebimbangan kami ialah kesan pelepasan ini
akan dirasai beberapa ratus atau beberapa ribu tahun kemudian
kerana bahan radioaktif yang berbeza akan dilepaskan.
Sekarang pun, tiada rumput laut dalam laut.
Pemutihan karang sedang berlaku.
Kenapa Jepun memikirkan mahu lepaskan air itu ke laut saja?
Ada banyak lagi cara lain.
Tak bolehkah mereka bina tangki yang cukup besar dan biarkan di dalamnya?
Saya tahu laut sangat tercemar.
Tapi selepas saya dengar Jepun mahu lepaskan air sisa itu,
saya rasa hidup saya sia-sia.
Apabila ombak kuat, kami akan tertelan air laut.
Awak patut kembali ke Jepun dan beritahu semua orang.
Saya akan ajar sesiapa saja yang tak tahu.
Ban Hideyuki telah terlibat dalam hal ini selama lebih 30 tahun.
Secara khususnya, apabila kerajaan Jepun
memutuskan untuk cuba melepaskan air tercemar menggunakan cara ini.
Bukan mudah mahu mengingkari arahan negara itu.
Situasi sekarang…
KIM JEONG DO AKTIVIS ALAM SEKITAR JEJU
…kita dalam situasi yang memaksa kita anjurkan banyak protes.
Kita perlu terus menyampaikan mesej,
"Lebih baik kamu ambil tindakan yang betul."
Walaupun terpaksa ponteng kerja sehari dua, tolong datang.
Kumpulan alam sekitar hanya akan duduk diam
dan menunggu kami bersuara?
Tak bolehlah begitu.
Kami datang hari ini tanpa mengetahui apa-apa.
Ada orang Jepun cakap bahasa Jepun dan ada orang cakap bahasa Inggeris.
Walau apa pun mereka cakap,
kami tak dapat memahami semuanya dan jawab soalan kamu dengan baik sekarang.
Awak merepek!
Nampaknya, dua lelaki paling bekerja keras hari ini,
En. Ban Hideyuki dan Pengarah Kim Jeong Do, menerima banyak kritikan.
Dua lelaki paling bekerja keras.
Mereka paling banyak berusaha.
Kita tak boleh terus bergaduh. Kita perlu bekerjasama.
Jika kita bergaduh di sini, bagaimana mahu lakukan protes dengan berkesan?
Kita perlu hentikan. Itu yang pasti.
Semua orang perlu bangkit dan turut serta.
Kita tak boleh biarkan pihak atasan halang kita.
Kita semua perlu keluar memprotes
bersama-sama pada hari yang sama di Jeju.
Jika terpaksa gegarkan Bandar Jeju dan Gunung Halla pun, kita perlu protes.
Semua ketua dalam koperasi nelayan ialah lelaki,
dan mereka kata mereka menentang isu ini,
- tapi, masih tiada tindakan diambil. - Betul.
Saya yakin, semangat yang ditunjukkan oleh haenyeo
ialah kekuatan kami.
Jadi, saya mahu ingatkan tentang semangat kental haenyeo Jeju dari zaman dulu
dan tunjukkan, kita akan lawan sehingga penghujungnya.
Pada hari protes, kami akan kumpulkan semua haenyeo.
Betul!
Selepas ini, kita akan bekerjasama
dan ambil tindakan bersama Jepun.
Saya akan bekerja lebih keras sekembali ke Seoul.
Jangan berhenti berjuang dengan kami dan kita teruskan penentangan ini.
Kita perlu bangkit.
- Kita perlu bertindak. - Betul.
Terima kasih.
Ini bukan hal kecil.
Ini tanggungjawab besar.
Cakap memang senang.
Terima kasih.
PULAU GEOJE
Ketam biru!
WOO JEONGMIN, 37
Bagaimana awak tangkap?
Wah!
Saya dapat.
Comelnya.
Biar ayah tengok. Do Hun, mahu letak dalam bekas?
- Besarnya. - Wah!
Masih ingat kata-kata mak, Naru?
Antara semua hidupan laut,
ketam paling sensitif terhadap kesakitan.
Saya takkan jumpa ketam comel seperti ini lagi.
Saya akan lepaskan.
Do Hun jumpa ini.
Berseronoklah!
Mak mahu makan di sini.
Wah!
Ayah, tunggu saya!
Mari.
Apabila saya bayangkan masa depan anak-anak, saya sedih.
Sebagai ibu, saya mahu lindungi mereka daripada bahaya.
Ada obor-obor!
Saya takut!
Ada banyak obor-obor di sini.
PEJABAT WILAYAH JEJU
SIDANG MEDIA BERKENAAN AIR FUKUSHIMA
- Saya gembira kamu datang. - Baguslah kamu datang.
Terima kasih.
Awak bukan haenyeo?
- Saya haenyeo! Dah tujuh tahun. - Tujuh tahun?
Wah!
- Awak masuk TV! - Ya, betul!
Banyak dapat tangkapan?
Setiap hari semakin sikit.
- Awak dari mana? - Geoje.
Saya sangat seronok dan mahu teruskannya macam kamu.
KAMI MENENTANG PELEPASAN
AIR FUKUSHIMA YANG DICEMARI NUKLEAR
YANG MEMUSNAHKAN ALAM SEKITAR MARIN
DAN HAK RAKYAT UNTUK HIDUP!
Helo, saya Choi Kyung Sook, aktivis radioaktif awam.
Kerajaan Jepun mendakwa mereka akan buang radiasi
melalui proses pembuangan polinuklear dipanggil ALPS.
Tapi, ALPS tak dapat menapis bahan radioaktif seperti karbon-14 atau tritium,
yang mempunyai setengah hayat yang sangat panjang.
Jika air tercemar Fukushima dilepaskan,
ia akan tiba di Pulau Jeju kira-kira tujuh bulan lagi.
Jadi, siapa dapat jamin keselamatan para haenyeo yang bekerja di laut?
Kerajaan Jepun patut tarik balik keputusan mereka serta merta
dalam melepaskan air dicemari nuklear dari Fukushima!
Tarik balik!
Ramaikah golongan haenyeo berusia 80-an di Jeju?
Ada ramai haenyeo yang berusia lebih 80 tahun di Jeju.
- Betulkah? - Dia 79 tahun!
Berapa umur awak sekarang?
- Saya 30 tahun. - Tiga puluh? Sudah berkahwin?
- Belum lagi. - Belum lagi.
Jeongmin ada tiga orang anak.
- Kahwinlah di Jeju. - Di Jeju?
Saya masih boleh jadi haenyeo kalau berkahwin di Jeju?
Ya.
Hei, dia ada anak lelaki.
Dia ada anak lelaki.
- Hei, anak lelakinya sesuai dengan awak. - Mak cik ibu mentua saya!
Sesuailah.
DEWAN UPACARA KAMPUNG BUKCHON
Mahu berdoa dan tunduk hormat?
Mungkin belum mula lagi.
Kita buat apabila kita naik nanti.
Okey. Tinggalkan duit.
Selepas kita naik.
Begitukah postur betul untuk buat kek beras?
Saya buat begini sebab dah tua dan sakit kaki.
Walaupun berusia, muka awak langsung tak berkedut!
Saya dah jadi nenek.
Hei, muka awak agak bulat. Kenapa kek beras awak panjang sangat?
Awak jadikannya semakin buruk.
Kita ikatkan seperti ini?
Setiap tahun, haenyeo lakukan ritual pawang dipanggil "goot"
dan berdoa kepada dewa, roh dan nenek moyang.
Dalam kisah rakyat Pulau Jeju, ada 18,000 dewa,
yang tinggal di langit, tanah, gunung, laut dan juga di dalam rumah.
Haenyeo bahayakan hidup mereka setiap hari apabila menyelam.
Saya seperti orang tengah antara dewa dan haenyeo.
Saya perlu berdoa sepenuh hati kepada Dewa Laut bagi pihak haenyeo…
SEO SOON SHIL PAWANG PULAU JEJU
…dan menceritakan segala cabaran yang haenyeo hadapi,
jelaskan keperluan mereka dan bertanya apa patut mereka lakukan.
Saya doakan kesihatan laut.
Tahun ini, haenyeo cuba hentikan
rancangan Jepun untuk lepaskan air tercemar ke laut.
Dengan melakukan goot, mereka menyeru 18,000 dewa
untuk bersatu demi laut.
Kami berikan hadiah dan duit kepada dewa.
Kemudian, kami jemput roh untuk datang dengan kegembiraan.
Ritual ini menggembirakan dan menyedihkan.
Inilah aturan kehidupan.
Jangan biarkan laut diancam, Raja Naga!
Apa patut kami buat?
Pimpin mereka ke hadapan.
Dewa kami tahu segalanya.
Sejak saya jadi haenyeo,
saya tak pernah ponteng kerja.
Memandangkan saya haenyeo,
saya pergi ke laut setiap hari.
Jika saya sakit sekali pun,
saya akan abaikan.
Kamu tahu nenek-nenek haenyeo itu?
Mereka tak terfikir nak bersara pun.
Mereka akan gelisah jika tak dapat ke laut.
Saya sedar itu kerana mereka amat sayangkan laut.
Saya juga perlu terus bekerja di laut.
Jadi, saya takkan biarkan mereka buang air sisa Fukushima ke laut.
Hari ini, kami akan memprotes pelepasan air sisa Fukushima.
Haenyeo lain pun pergi juga.
Tapi, kaki saya masih sakit. Mungkin saya tak dapat berarak dengan baik.
DEWAN BANDAR RAYA JEJU
Kami pahlawan laut!
Jepun perlu tarik balik keputusan mereka untuk lepaskan air tercemar ke laut!
Tarik balik!
LAUT BUKAN TONG SAMPAH
Ayuh halang Jepun melepaskan air tercemar!
Ayuh halang!
Saya 90 tahun. Kami datang hari ini…
LEE GEUM OK, 90
…kerana kami perlu buat begini walaupun terpaksa ponteng kerja.
Kami telah bekerja dan tinggal di laut sejak kami 18 tahun!
Kami mesti hentikan.
Kami mesti hentikan!
Mereka datang jauh dari Pulau Geoje.
Ini takkan jadi perhimpunan terakhir.
Kita perlu bersuara dan bersatu!
Pulau Jeju terkenal dengan alam semula jadinya yang indah.
Tapi tak lama lagi, ia akan dikelilingi
air radioaktif.
Takkan kita nak biarkan saja?
JANG SOON DEOK, 72
Semua!
Saya naik ke pentas
kerana saya seorang haenyeo yang bekerja di laut.
Pagi tadi pun saya bekerja.
Susah mahu elak tertelan air laut semasa bekerja.
Tapi, jika Jepun lepaskan air tercemar ke laut,
adakah kami saja yang akan terjejas?
Kita ada anak-anak dan keturunan.
Kita perlu wariskan laut yang bersih untuk keturunan kita!
Ayuh wariskan laut yang bersih!
Kita perlu wariskan laut yang bersih!
Kita tak boleh percaya kerajaan kita
tapi jika mereka faham masalah yang kita hadapi,
kenapa mereka sanggup racuni laut kita?
Betul, semua?
Kita tak tahu bila ia akan dilakukan
tapi, mereka akan berhenti jika kita bersuara.
Haenyeo kita dalam bahaya!
JANGAN BIARKAN KAMI MENJADI HAENYEO TERAKHIR
Jepun perlu tarik balik rancangan mereka!
Kami menentang!
Laut perlu sihat supaya kita dan bumi pun sihat.
Jika saya jumpa seseorang
yang fikir tak salah melepaskan air tercemar ke laut,
saya mahu tanya,
"Awak tiada masa depan?"
Bumi bukannya akan musnah semasa generasi kami.
Akan ada generasi seterusnya selepas kami.
Ini satu pembunuhan.
Perbuatan kejam.
Kita mesti hentikan walau apa pun!
Kami akan hidup dan bekerja di laut sampai mati.
Kami akan lawan sehingga penghujungnya.
24 OGOS 2023
Hari ini hari yang penting di Jepun.
Terdapat tentangan hebat terhadap keputusan ini,
dan hari ini, ia akan berlaku.
Sekarang ini,
air sisa radioaktif terawat dilepaskan ke laut.
Air sisa ini dipam ke dalam terowong bawah laut
sepanjang kira-kira satu kilometer.
Kemudian, ia akan dilepaskan ke laut.
Prosesnya sangat panjang dan akan ambil masa berdekad-dekad.
Mereka menjangkakan 30 tahun, atau lebih lagi.
Saya kecewa.
Tiada siapa akan makan makanan laut lagi.
Keadaan amat teruk.
Kami takkan dapat hidup sebagai haenyeo lagi.
Saya terdengar tentang pelepasan air sisa Fukushima
dan fikir, "Kami dalam masalah besar."
Kami mungkin akan kehilangan rumah dan mata pencarian.
Walaupun kami sayang laut dan cuba sedaya upaya melindunginya,
kami dah lama hidup. Tapi, bagaimana dengan anak-anak kami?
Mereka akan teruk terkesan.
Saya mendesak dunia supaya hentikan semua ini. Kita perlu hentikannya.
PERTUBUHAN BANGSA-BANGSA BERSATU
PERSATUAN PEGUAM DEMOKRATIK ANTARABANGSA
Inilah Bilik 20 yang terkenal,
tempat Majlis Hak Asasi Manusia bersidang.
Mereka berkumpul tiga kali setiap tahun.
Sudah bertahun-tahun kami bincangkan isu Fukushima.
Apabila Jepun membuat keputusan untuk lepaskan air radioaktif itu,
kami fikir, amat penting mempunyai seseorang
daripada pihak komuniti haenyeo
datang dan berkongsi pengalaman mereka dengan Majlis Hak Asasi Manusia
untuk menjelaskan lagi bahaya rentas sempadan
yang boleh diakibatkan daripada pelepasan itu.
Saya dihubungi oleh PBB di Switzerland.
Saya datang untuk berucap menentang pencemaran laut
bagi pihak haenyeo Jeju.
Saya terbang selama 13 jam untuk ke sini.
Saya tak takut bercakap depan orang ramai
untuk perjuangan penting.
Pengorbanan satu orang boleh membawa pengaruh besar.
Jadi, saya beranikan diri untuk datang ke sini.
"Se… Sebelum… Terlambat."
NAM HYEWON JURUBAHASA INGGERIS
Mahu cuba ayat terakhir sekali lagi? Ini "tolong."
- Kemudian, berhenti… - "Tolong."
Betul.
"Please" maksudnya "tolong!" Maksudnya "tolong bantu!"
Tekankan sikit, kemudian "mungkin"…
"Sebelum." Awak sebut bahagian ini dengan bagus. Sekali gus.
"Sebelum"…
- "terlambat." - "terlambat."
Kemudian, berhenti.
Lebih bagus kalau awak dapat hafal bahagian ini.
Apabila awak sebut "air", sebut sekali gus.
Jangan sebut "we" atau "way."
Saya haus. Boleh ambilkan air?
Mahu saya ambilkan air?
Biar saya ambilkan air.
Susah nak sebut perkataan bahasa Inggeris
menggunakan huruf bahasa Korea.
Jika saya masih muda, tentu lebih mudah saya nak sebut.
Saya fikir, semuanya semakin sukar apabila sudah tua.
Saya tak mahu buat lagi. Percayalah.
Helo!
Selamat pagi, apa khabar?
- Helo, selamat pagi. - Helo.
- Selamat pagi. - Selamat pagi.
Bagaimana penerbangan awak? Selamat datang ke Geneva.
Penerbangan sangat lama dan memenatkan.
Saya baca kenyataan awak. Sangat bagus.
Awak ada soalan atau mahu tahu sesuatu tentang
Majlis Hak Asasi Manusia?
Saya baru terfikir tentangnya.
Pada waktu yang sekejap tak sampai seminit itu,
sebagai wanita Jeju dan penyelam wanita biasa,
amat bermakna buat saya
jika seluruh dunia
dapat dengar luahan saya.
Itu saja harapan saya.
Saya seorang haenyeo.
Awak ada?
Ya.
Awak tidur lena?
Masa untuk pergi. Bersiaplah.
Okey.
- Jangan lupa kertas awak. - Okey.
Tengok kali terakhir sebelum kita pergi.
Muka saya takkan berubah sama ada tengok cermin atau tidak.
- Ayuh. - Okey.
Mari pergi.
Yang ini.
Saya akan duduk di sebelah sana.
Selamat pagi.
Hari ini, kita akan ke PBB.
Awak gementar?
Tidak. Saya tak rasa gementar.
Mereka pun manusia macam kita.
- PBB! - Kita dah sampai.
Saya cuma dapat berucap sekejap saja.
Jika perwakilan dari seluruh dunia
mempertimbangkan walau 1/10 daripada ucapan saya,
itu pun sudah cukup.
Selamat pagi!
- Awak akan ikut dia. - Selamat pagi.
Selamat pagi.
Gembira dapat jumpa awak.
- Semoga berjaya, semua! - Mari kita masuk.
Kita perlu lalu sini.
Tunjukkan kad awak.
Di PBB, suasananya sangat formal,
teknikal dan amat diplomatik.
Namun begitu, banyak pempolitikan juga.
Jika orang asli wanita datang, ia tak bersifat politik.
Ia cuma manusia yang menanggung akibat
polisi berniat jahat
dan dedahkan hal sebenar. Kita boleh suarakan hal yang ketara,
tapi, mereka yang alaminya. Mereka yang tahu
kesan polisi yang diperkenalkan oleh kerajaan.
Dia perlu pegang.
Bukan senang untuk semua komuniti dan pihak
yang datang ke sini sebab mereka tak faham kerja ini.
Jika mereka terima, kami gembira. Kami cuba yang terbaik untuk bantu mereka.
Tapi hakikatnya, mereka keseorangan.
Saya seorang haenyeo,
pelaut wanita dari Jeju.
Sebagai penyelam wanita,
saya dapat duit daripada laut
untuk menyara keluarga saya.
Saya dilahirkan miskin,
dan menyara hidup dengan menyelam.
Selama ini saya bergantung
kepada air laut Jeju yang bersih,
tapi Jepun membuang air toksin ke dalam laut.
Tolong hentikan pelepasan air itu,
sebelum terlambat.
Terima kasih.
Saya tak ingat apa-apa pada penghujungnya. Saya penat.
Saya rasa, saya terlalu beremosi.
Saya tak larat. Kaki saya menggeletar.
Awak buat dengan bagus!
Tak kisah bagus atau tidak,
saya tak mahu buat lagi. Saya penat.
Ini kali terakhir. Kali pertama yang terakhir.
Awak hebat. Awak rasa lega?
Saya rasa segar.
Saya perlu beli kemeja-T sebagai cenderamata sebelum pulang.
PULAU JEJU
Terima kasih untuk makanan ini.
KAMPUNG GOSAN
Mana dia?
Di mana orang yang melindungi negara kita?
Bagaimana perjalanan awak ke Switzerland?
Saya mahu tunjukkan gambar cantik kepada kamu semua.
Saya nak tukar baju.
Saya sangat bangga dengan Soon Deok kerana pergi ke Switzerland.
Saya sangat bangga dengan dia sebab pergi bersendirian.
Saya sangat bangga dengan dia.
Dia hebat.
Bagaimana makanan di sana?
Saya cuma makan sedikit roti.
Tapi, roti itu dari Switzerland.
Mereka belikan sesuatu untuk awak? Mereka beri awak duit untuk beli makanan?
Saya tak tahu nak belanjakan duit sendiri di sana.
Ya, kalau mereka beri pun, dia tak tahu nak belanjakan.
Awak terkenal sekarang sebab pergi ke Switzerland!
Awak rasa, bila kita dapat ke sana?
Awak patut dengar cakap saya.
- Sekarang, awak wira negara! - Seluruh negara.
Watak utama!
Awak akan terkenal!
Seronok, bukan?
KAMPUNG GWIDEOK
Doktor kata, saya tak boleh menyelam sehingga tahun depan,
tapi saya boleh berjalan dan saya tak sakit.
Sebab itu saya datang hari ini.
Hati-hati kereta!
Saya gembira dapat datang bekerja dengan semua.
Nak tahu,
pada hari saya cedera,
saya beli baju renang baharu
tapi sekarang dah kedut sebab tiga bulan terbiar.
Mari tukar baju!
Hei, Joo Hwa! Tolong tarik.
- Kang Joo Hwa! - Ya?
Tolong saya tarik.
Pusing! Awak tayang payudara awak.
Saya tak kisah!
Ambil semua ini. Ayuh!
Ayuh.
FESTIVAL TAHUNAN HAENYEO JEJU KE-16
LEE HEE SOON, 79
Festival Haenyeo adalah untuk selepas kami tinggalkan dunia ini.
Generasi masa depan dapat kenang kami menerusi festival ini
dan belajar sejarah kehidupan haenyeo di Pulau Jeju.
Disebabkan itulah, kami anjur festival ini setiap tahun
supaya kami tak dilupakan.
Helo!
Saya peminat!
Aduhai! Okey.
Rasa macam jumpa selebriti.
Saya banyak belajar melalui video YouTube kamu.
Terima kasih atas sokongan awak.
Saya peminat.
Terima kasih.
Hari ini hari kita!
Hari haenyeo.
Mak cik!
Kamu datang!
- Helo! - Duduk sini.
Kamu sihat?
Apa khabar?
Saya sihat.
Oh ya, saya dengar awak pergi ke PBB.
Sebagai wakil negara. Ya.
Boleh kami minta autograf?
Hebatnya.
Saya kagum sebab awak berani bersuara.
Tentu awak keberatan, tapi saya kagum dengan keberanian awak.
Kita perlu terus berjuang.
Ya. Kita terpaksa lakukannya.
Untuk melindungi khazanah kita.
Kita masih ada kesempatan.
Saya sangat takut
memikirkan saya terpaksa bekerja dalam lautan menakutkan itu.
Ini mata pencarian kita.
Jika orang ramai tak beli makanan laut, kita tak boleh bekerja.
Sebab itu saya kecewa.
Kita perlu teruskan budaya kita yang berharga ini.
Kita patut gunakan kekuatan kita untuk bantu mereka!
- Kita boleh! - Ayuh!
Ini baru betul!
Kami dah lama hidup dan pengalaman kami tidak disia-siakan.
Saya kagum wanita muda macam kamu
sanggup buat kerja begini.
Saya mahu terus bekerja macam kamu semua
buat masa yang lama.
Awak perlu bekerja selama 60 tahun!
Betul kata awak.
Saya harap kami dapat tinggal di Jeju dan jumpa kamu semua.
Kini, Pulau Jeju boleh diwariskan kepada orang lain.
Kamu berdua setuju?
Mulai sekarang, kita eratkan hubungan.
Kamu datang ke pekan kami, kami datang ke pekan kamu!
- Bagus juga! - Inilah takdirnya.
Kami perlu balik. Jaga diri.
Jumpa lagi.
Baik betul anak-anak kita.
Saya nak menangis.
Jangan jatuh sakit. Jaga diri.
Peluk saya juga!
Saya menangis sebab awak menangis!
Rasa macam melepaskan anak perempuan sendiri.
Jangan menangis.
Jadi, kenapa awak menangis?
Nanti kami pergi ke Busan.
Jumpa lagi!
Jangan menangis.
Kita jumpa lagi tahun depan. Janji!
Semoga kita kekal berhubung.
Sedihnya.
Dayung, jangan berhenti!
Jangan berhenti!
Berdebur! Dayung sampanmu!
Dayung, jangan berhenti!
Mereka suruh aku menyelam
pada hari
tiada matahari dan bulan
Ieodo Sana
Di pulau terpencil dan jauh, dapatkah aku makan atau kebuluran?
Dapatkah aku makan atau kebuluran?
Nampaknya, aku perlu menyelam
Ieodo Sana
Dayung, jangan berhenti!
Laut ialah rumah kami.
Kami tak boleh berhenti menyelam. Kami perlu ke laut.
Dalam kehidupan seterusnya pun, saya tetap akan menyelam.
Wanita berusia dan laut, takkan terpisah.
Terjemahan sari kata oleh Hamizah